31981R3557
L 356/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3557/81 НА КОМИСИЯТА
от 8 декември 1981 година
относно класирането на стоки, попадащи в подпозиция 48.07 D от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че за се осигури еднакво прилагане на номенклатурата на Общата митническа тарифа трябва да се приемат разпоредби относно класирането на продукт във вид на роли, състоящи се от два листа, свързани един с друг, единият от полуизбелен крафткартон с тегло 320 g/m2 и покрит от двете страни със слой полиетилен (14 и 18 g/m2 съответно), а другият от алуминий с тегло 26 g/m2 и с дебелина, не по-голяма от 0,720 mm, покрит от външната страна със слой полиетилен (35 или 50 g/m2),
като има предвид, че Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 3300/81 (3), посочва в позиция № 48.07 „Хартия и картон, импрегнирани, гланцирани, повърхностно оцветени, повърхностно декорирани или напечатани (непредставляващи напечатани изделия от глава 49), на роли или листа“, а в позиция № 76.04 „Алуминиево фолио (дори релефно/щамповано, нарязано във форма, перфорирано, с покритие, напечатано или подсилено с хартия или друг заздравяващ материал) с дебелина (с изключение на всякакви подложки), не по-голяма от 0,720 mm“; като има предвид, че и двете позиции могат да се разглеждат за класирането на гореупоменатия продукт,
като има предвид, че въпросният продукт се използва за производството на опаковки за плодови сокове, мляко и т.н.,
като има предвид, че с оглед на използваните материали, както и конструкцията му, въпросният продукт не може да се приеме за алуминиево фолио, подсилено с картон и класирано в позиция № 76.04, в съответствие с бележка 1 к) от глава 48 от Общата митническа тарифа; като има предвид, че това е продукт, състоящ се от различни материали, и трябва да се класира в съответствие с Общото правило 3 б) за тълкуване на номенклатурата на Общата митническа тарифа,
като има предвид, че предвид материалите, използвани за производството на този продукт, именно покритият крафткартон най-вече позволява той да бъде използван за горепосочените цели и следователно определя основния му характер; като има предвид освен това, че подобен продукт, предназначен за същата цел, е класиран от Съвета за митническо сътрудничество в позиция № 48.07; като има предвид, че въпросният продукт трябва следователно да бъде класиран в позиция № 48.07 от Общата митническа тарифа, а тази позиция - в подпозиция № 48.07 D,
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Продуктът във вид на роли, състоящи се от два листа, свързани един с друг, единият от полуизбелен крафткартон с тегло 320 g/m2 и покрит от двете страни със слой полиетилен (14 и 18 g/m2 съответно), а другият от алуминий с тегло 26 g/m2 и с дебелина, не по-голяма от 0,720 mm, покрит от външната страна със слой полиетилен (35 или 50 g/m2), се класира в Общата митническа тарифа, както следва:
48.07
Хартия и картон, импрегнирани, гланцирани, повърхностно оцветени, повърхностно декорирани или напечатани (непредставляващи напечатани изделия от глава 49), на роли или листа:
D.
Други
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 декември 1981 година.